Charles Sayers

jmpl|250px|Patung arca Sayers ring Wereldmuseum Amsterdam, Welanda
Charles Eugene Henry Sayers inggih punika silih tunggil pelukis saking Hindia Welanda. Dané ngamolihang pendidikan seni ring Éropa, miwah sampun meneng ring makudang-kudang genah ring Hindia Welanda. Ring aab Perang Dunia II, ida dados tawanan tentara penjajahan Jepang, miwah padem ring kamp tahanan ring Thailand ring warsa 1943.

Ida embas ring tanggal 14 Oktober 1901 ring Gemoeh, Jawa Tengah. Ajinnyané makarya ring perusahaan gula sané magenah ring Gemoeh. Rikala mayusa solas warsa, dané kakirim olih bapannyané ka Welanda antuk masekolah. Saking warsa 1920 ngantos 1923 dané malajah ring Academy of Fine Arts ring Amsterdam, irika dané malajah saking Roland Holst, Derkinderen Jurres miwah van der Waay.

Ring panguntat warsa 1923 dané ngamolihang penghargaan. Penghargaan puniki kaicénin nyabran warsa majeng ring seniman sané sampun ngamolihang prestasi sané pinih becik. Raris dané ngranjing ring Académie des Beaux Arts ring Paris miwah malajah saking pelukis Lucien Simon miwah Baudouin. Sadurung ida mawali ka Jawa ring warsa 1927, ida lunga ka Mesir ring warsa 1926. Ring warsa 1928, karyané kapamerang ring Lingkaran Seni Batavia miwah Surabaya.

Ring warsa 1928, dané mawali ka Paris miwah pakaryannyané kapamerang ring Galerie Bernheim Jeune, Quotidien, Le Salon des Artistes Français miwah ring Le Salon des Artistes Independants. Para kritikus seni, rumasuk Gustave Kahn, ngicénin pamidarta pujian majeng ring pakaryannyané. Ring warsa 1929 dané malancaran ka Italia. Ring warsa 1931 dané kaicén tugas antuk ngeracikang aula utama Belanda ring East Indian Pavilion ring Pameran Kolonial Internasional ring Paris. Ida makarya tigang gegambaran ageng. Sayuwakti, lukisan-lukisan puniki ical dugas paviliun punika kabakar. Dané raris nglukar "Perjalanan Istana Raja Hayam Wuruk" ri tatkala paviliun punika kawangun malih, paviliun sané anyar punika kantun alit.

Ring Paris dané matemu sareng Olga Stern miwah dané marabian. Dane raris mawali ka India. Sasampun embas okannyané sané istri (Wilhelmina Eveline, Bandung 21-11-1931), dané miwah kulawargannyané meneng ring Bali.

Charles Sayers inggih punika silih sinunggil pelukis pionir ring Hindia Belanda. Lukisannyané akéhnyané 320 lukisan, durung rumasuk makudang mural monumental.

 Galéri 

 Pustaka 



Kategori:Pelukis Hindia Welanda